Doložka
o posúdení vplyvov

1.	Vplyvy na verejné financie:
Návrh nariadenia vlády Slovenskej republiky, ktorým sa mení nariadenie vlády Slovenskej republiky č. 299/2007 Z. z. o úprave osobných požitkov poskytovaných duchovným cirkví a náboženských spoločností v znení neskorších predpisov má vplyv na štátny rozpočet. 
a) odhad vplyvu na štátny rozpočet
Celkový vplyv na štátny rozpočet možno odhadnúť nasledovne:
| Rok 2010 | Rok 2011 | Rok 2012
Počet duchovných cirkví a náboženských spoločností | 3 898 | 3 982 | 4 072
Plánovaná valorizácia | 1 % | 1 % | 1 %
Celková potreba na zvýšenie základných platov a odvodov do poistných fondov v € | 261 989 | 279 010 | 293 082
Celková potreba na zvýšenie základných platov a odvodov do poistných fondov v Sk | 7 924 012 | 8 405 455 | 8 829 388
Finančné krytie úprav osobných požitkov duchovných bude zabezpečené v rámci limitu výdavkov schválených pre rozpočtovú kapitolu Ministerstva kultúry Slovenskej republiky na príslušný rozpočtový rok.
b) Zvýšenie stupnice nemá vplyv na rozpočty obcí a vyšších územných celkov.

2.	Vplyvy na obyvateľov, hospodárenie podnikateľskej sféry a iných právnických osôb: 
Zvýšenie stupníc platových taríf nemá negatívny vplyv na obyvateľstvo ani na hospodárenie podnikateľskej sféry a iných právnických osôb. 

3.	Vplyvy na životné prostredie:  
Realizácia predloženého návrhu nariadenia vlády nemá žiadny vplyv na životné prostredie.

4.	Vplyvy na zamestnanosť:
Realizáciou predloženého návrhu nariadenia vlády sa nepredpokladá žiadny vplyv na zamestnanosť občanov Slovenskej republiky.
 5.	Vplyvy na podnikateľské prostredie:
Zvýšenie stupnice základných platov nemá negatívny vplyv na obyvateľstvo ani na hospodárenie podnikateľskej sféry a iných právnických osôb.